Hetkarê Hemserekîya Pêroyî ya Komîsyonê Huqûqî û Heqanê Merdiman ê HDPyî Umît Dedeyî eşkerayîye daye û vat ke: ''Sereko Pêroyî yê ÇHDyî Selçuk Kozagaçliyî zî tede 20 avûkatê Komeleya Huqûqnasan ê Modernan (ÇHD) bi hawayêkê edîlî nênê hukmkerdene.
Seba ke hukmkerdiş bi adîlane bêro kerdene û heqê înan ê pawitişî bêro caardene avûkate Ebru Tîmtîk 94 rojan ra nata û avûkat Aytaç Unsal zî 60 rojan ra nata grevê vêşanîye kenê. Tîmtîke û Unsal dabi zanayene ke înan çalakîya xo ya grevê vêşanîye vurnaye rojeyê mergî.
Ma eşkera kenê ke waştişê endamanê ÇHDyî waştişê ma yê û ma do nê waştişan teqîb bikerê.''
